Diari Oficial de la Generalitat Valenciana


Sumari del DOGV 7742, del 16-03-2016 (2016/1885)

Extracte de la Resolució de 7 de març de 2016, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2016 el programa «Termalisme valencià».
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7742

Data del DOGV
:   16-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1885


Data del document
:   07-03-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 7 de març de 2016, de la Vicepresidència i Conselleria d'Igualtat i Polítiques Inclusives, per la qual es convoca per a l'exercici 2016 el programa «Termalisme valencià». [2016/1885]  
BDNS (Identif): 301883  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual pot consultar-se en la base de dades nacional de subvencions  
http://www.pap.minhap.gob.es/bdnstrans  
  
Primer. Beneficiaris  
Les següents persones majors que complisquen els requisits establits en l'article 6 de l'Ordre 3/2016 i les obligacions de l'article 7 de la mateixa ordre:  
a) Persones de 65 anys o més.  
b) Persones de 60 anys o més, pensionistes del Sistema de Seguretat Social o de classes passives.  
c) Persones de 60 anys o més que tinguen una discapacitat igual o superior al 33 %. En cas que aquestes persones necessiten l'ajuda d'un acompanyant, serà necessari un grau igual o superior al 65 %.  
d) Podran assistir els cònjuges o parelles de fet dels sol·licitants, majors de 50 anys.  
e) També podran participar en el programa els/les fills/es dels beneficiaris, sempre que siguen discapacitats en un grau igual o superior al 33 %, resulte impossible que queden a cura d'altres persones i depenguen dels seus pares per a la seua actuació en la vida diària.  
  
Segon. Finalitat  
1. Convocar 10.000 places en dues temporades (alta i baixa) per a participar en el programa de termalisme valencià per a l'estada i tractament termal en els establiments balnearis de la Comunitat Valenciana.  
2. El programa es desenvoluparà del 16 d'abril de 2016 al 15 d'abril de 2017, en períodes de huit dies de duració (set nits), i comprendrà: allotjament en habitació doble, manutenció en règim de pensió completa i tractaments termals adequats a les necessitats de cada una de les persones beneficiàries.  
  
Tercer. Bases reguladores  
Ordre 3/2016, de 17 de febrer, de la Vicepresidència del Consell i Conselleria d'Igualtat i Polítiques Inclusives, per la qual s'estableixen les bases reguladores de la concessió de places per a estades en balnearis de la Comunitat Valenciana (programa «Termalisme valencià») (DOCV 7727, 24.02.2016).  
  
Quart. Import  
La Generalitat contribuirà al finançament del cost de les places amb una aportació màxima de 126,5 euros, IVA inclòs, per a temporada alta, i 200 euros IVA inclòs per a temporada baixa, per plaça a cada un dels/de les beneficiaris/àries del programa, abonant la dita quantitat a l'establiment receptor i corrent per compte del la persona beneficiària la resta de l'import conforme als preus que s'indiquen en l'annex I de la resolució.  
  
Quint. Termini de presentació de sol·licituds  
1. El termini de presentació de sol·licituds serà des de l'endemà de la publicació d'aquest extracte en el Diari Oficial de la Comunitat Valenciana i fins al 31 d'octubre de 2016.  
2. Amb la finalitat de simplificar tràmits, es remetran comunicacions singulars a tots els sol·licitants que, reunint els requisits de la convocatòria de l'any anterior, els seus expedients estiguen complets. El termini de presentació per a aquestes sol·licituds preomplides finalitzarà igualment el 31 d'octubre de 2016 per a qualsevol data de gaudi de l'estada.  
  
València, 7 de març de 2016.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.